CELEX: 62015CN0392
Language: el
Date: 2015-07-20 00:00:00
Title: Υπόθεση C-392/15: Προσφυγή της 20ής Ιουλίου 2015 — Ευρωπαϊκή Επιτροπή κατά Ουγγαρίας

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/26
            
         Προσφυγή της 20ής Ιουλίου 2015 — Ευρωπαϊκή Επιτροπή κατά Ουγγαρίας
   (Υπόθεση C-392/15)
   (2015/C 302/34)
   Γλώσσα διαδικασίας: η ουγγρική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: H. Støvlbæk και Talabér-Ritz K.)
   
      Καθής: Ουγγαρία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι, αναγάγοντας την υπηκοότητα σε προϋπόθεση για την άσκηση του επαγγέλματος του συμβολαιογράφου, η Ουγγαρία αθέτησε τις υποχρεώσεις που υπέχει δυνάμει του άρθρου 49 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               να καταδικάσει την Ουγγαρία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή φρονεί ότι η υπηκοότητα ως προϋπόθεση για την άσκηση του επαγγέλματος του συμβολαιογράφου εισάγει δυσμενείς διακρίσεις και συνιστά δυσανάλογο περιορισμό της ελευθερίας εγκαταστάσεως. Επομένως, η Ουγγαρία αθέτησε τις υποχρεώσεις που υπέχει δυνάμει του άρθρου 49 της Συνθήκης για τη λειτουργία της Ευρωπαϊκής Ένωσης.
   Η Επιτροπή εκτιμά ότι τα καθήκοντα που αναθέτει η ουγγρική νομοθεσία στους συμβολαιογράφους δεν συνδέονται, από την ίδια τους τη φύση, με την άσκηση δημόσιας εξουσίας και, ως εκ τούτου, η εξαίρεση που εισάγει το άρθρο 51 της Συνθήκης για τη λειτουργία της Ευρωπαϊκής Ένωσης δεν μπορεί να δικαιολογήσει την ανάγωγη της υπηκοότητας σε προϋπόθεση για την πρόσβαση στο επάγγελμα του συμβολαιογράφου.